wannaphong/clean_thaiwikipedia huggingface dataset:
# เฉิน ซิ่วเหวิน
เฉิน ซิ่วเหวิน (จีน:陳秀雯;อังกฤษ:Amy Chan, เกิด 7 มกราคม พ.ศ. 2505) เป็นนักแสดงชาวฮ่องกง ที่มีผลงานยอดนิยมมากมายในอดีต 

เฉินซิ่วเหวิน โด่งดังจากสถานีโทรทัศน์ค่าย เอทีวี มาตั้งแต่ปลายยุค 70 ผลงานดังๆ อย่าง "ฤทธิ์หมัดสะท้านบู๊ลิ้ม" (เวอร์ชันวั่นจื่อเหลียง) ภาค สอง, กระบี่มรกต กับ เดวิด เจียง นับได้ว่า เฉินซิ่วเหวินเป็นดาราแถวหน้าคนหนึ่งในปลายยุค70-ต้น80 แต่ทว่าความดังนั้นก็ไม่อาจสู้ดาราสาวทางฝั่งสถานีโทรทัศน์ทีวีบี ได้ เนื่องจากการตลาดและการประชาสัมพันธ์รวมถึงสื่อต่างๆ ของทางสถานีโทรทัศน์ค่าย เอทีวี นั้นไม่ค่อยมีการโปรโมตเหมือนทางค่ายสถานีโทรทัศน์ทีวีบี หลังจากละครเรื่อง "กระบี่มรกต" ชื่อเสียงของเธอก็เริ่มลดลงจนกระทั่งมาโด่งดังอีกครั้ง เมื่อตอนย้ายค่ายมาสถานีโทรทัศน์ทีวีบี

ผลงาน
จางซันฟง ฤทธิ์หมัดสะท้านบู๊ลิ้ม ภาค 2 (Tai Chi Master II 1980 RTV) มี 25 episodes กำกับการแสดงโดย หลี่ฮุ่ยหมิน Li Huimin นำแสดงโดย ว่านจื่อเหลียง, เจิงเจียง  Kenneth Tsang Kong, หลินกว๋อสง Lin Guoxiong, เลสลี่ จาง  Zhang Guorong  (Leslie Cheung Kwok Wing) และ เฉินซิ่วเหวิน Chen Xiuwen
ประกาศิตมังกรหยก (Green Dragon Conspiracy 1982 RTV) มี 20 episodes กำกับการแสดงโดย หลิวเจียเห่า Liu Jiahao เรื่องนี้ดัดแปลงมาจาก นวนิยายของ โกวเล้ง เรื่อง ศึกเสือหยกขาว นำแสดงโดย เดวิดเจียง David Chiang (Cheng Dai Wai) รับบท เจ้าเซวียน, อู่เว่ยกว๋อ Wu Wei Guo (Ng Wai-Kok) รับบท ฉวีอวี้, เฉินซิ่วเหวิน Amy Chan Sau-Man (Chen Xiu Wen) รับบท ซ่างกวนเพียนเพียน และ เยี่ยอวี้ผิง Yip Yuk Ping (Ye Yu Ping) รับบท เจ้าชิงชิง
# เฮลอินเอเซล (2018)
เฮลอินเอเซล (2018) (Hell in a Cell (2018)) เป็นรายการเพย์-เพอร์-วิวมวยปล้ำอาชีพของWWE เป็นการแสดงของนักมวยปล้ำทั้งค่ายรอว์และสแมคดาวน์ จัดที่สนาม AT&T Center เมือง San Antonio, Texas วันที่ 16 กันยายน 2018

ผล

ดูเพิ่ม
เฮลอินเอเซล
รายชื่อรายการเพย์-เพอร์-วิวของดับเบิลยูดับเบิลยูอี
# ฟอร์เดอะแกมเบียอาวเวอร์โฮมแลนด์
ฟอร์เดอะแกมเบียอาวเวอร์โฮมแลนด์ (แปลว่า เพื่อแกมเบียมาตุภูมิของเรา) เป็นเพลงชาติประเทศแกมเบีย ประพันธ์โดย Virginia Julia Howe และทำนองโดย Jeremy Frederic Howe (อ้างอิงมาจากเพลง Mandinka ต้นฉบับของ Foday Kaba Dumbuya) จึงถูกนำมาใช้หลังจากการแข่งขันระดับนานาชาติในทำเพลงชาติ (และธง) ก่อนที่จะได้รับเอกราช ในปี พ.ศ. 2508 ซึ่งคำร้องเป็นภาษาอังกฤษ

 เนื้อเพลง 
+เนื้อเพลงภาษาอังกฤษคำแปลภาษาไทยFor The Gambia, our homeland
 We strive and work and pray,
 That all may live in unity,
 Freedom and peace each day.
 Let justice guide our actions
 Towards the common good,
 And join our diverse peoples
 To prove man's brotherhood.
 We pledge our firm allegiance,
 Our promise we renew;
 Keep us, great God of nations,
 To The Gambia ever true.เพื่อแกมเบียมาตุภูมิของเรา
เรามุ่งมั่น และการทำงาน และอธิษฐาน
ทุกอย่างอาจมีชีวิตอยู่ในความสามัคคี
เสรีภาพและสันติภาพในแต่ละวัน
ให้ความยุติธรรมนำการปฏิบัติของเรา
ไปสู่ความดีร่วมกัน
และเข้าร่วมกับผู้คนที่หลากหลายของเรา
เพื่อพิสูจน์ความเป็นพี่น้องของมนุษย์
เราให้คำมั่นสัญญาว่าจะจงรักภักดีต่อ ความมั่นคง
สัญญาของเราที่เราจะเริ่มต้นใหม่
ขอให้เราแด่พระเจ้าแห่งบรรดาระชาติ
เพื่อแกมเบียต่อความซือสัตย์ชั่วนิรันดร์

แหล่งข้อมูล
 For The Gambia Our Homeland - Audio of the national anthem of The Gambia, with information and lyrics
 National anthem of The Gambia MIDI
# สาลินมิบะยา
สาลินมิบะยา (, ; รู้จักในพระนาม นรปติแมดอ Ni Ni Myint 2004: 16 เป็นพระอัครมเหสีของตะโดธรรมราชาที่ 2 อุปราชแห่งเมืองแปร

พระองค์เป็นราชธิดาองค์ที่ 2 ของพระเจ้าบาเยงทเวแห่งแปร พระนางอภิเษก 3 ครั้ง โดยครั้งแรกอภิเษกกับพระญาติชั้นที่ 1 มินบาสอ พระโอรสของพระมาตุลาแต่ได้ไม่นานเมื่อพระเชษฐา พระเจ้านรปติ สั่งประหารเขา ซึ่งพระเจ้านรปติได้ยกพระนางให้แต่งงานกับสีตูจอทิน เจ้าเมืองสาลิน บุคคลที่เรืองอำนาจในสหภาพรัฐชานเป็นการแต่งงานแบบรัฐกับรัฐในช่วงปลายคริสต์ทศวรรษ 1530 (แปรเป็นรัฐอารักขาโดยพฤตินัยของสหภาพรัฐชานซึ่งควบคุมพรมแดนอังวะทั้งหมดยกเว้นตองอูในพม่าตอนบน) พระองค์ยังคงประทับที่สาลินจนถึงเดือนมกราคม ค.ศ. 1544 เมื่อกองทัพตองอูของบุเรงนองยึดเมืองได้ พระราชสวามีของพระองค์หลบหนีไปที่อังวะแต่ถูกจับตัวได้ก่อนไปส่งที่พะโคMaha Yazawin Vol. 2 2006: 168 ใน ค.ศ. 1545 พระองค์อภิเษกกับนันทยอทา พระอนุชาของบุเรงนอง ในพิธีบรมราชาภิเษกพระเจ้าตะเบ็งชะเวตี้ที่พระราชวังพะโคMaha Yazawin Vol. 2 2006: 172

พระองค์เสด็จกลับแปรในฐานะราชินีใน ค.ศ. 1551 เมื่อพระเจ้าบุเรงนองแต่งตั้งพระราชสวามีของพระองค์เป็นอุปราชประจำแคว้นนี้ โดยมีพระราชธิดากับตะโดธรรมราชาที่ 2 สองพระองค์ ซินพยูชินเมดอผู้กลายเป็นอัครมเหสีพระเจ้านรธามังสอ อุปราช (ต่อมาเป็นกษัตริย์) แห่งล้านนา กับมินตะยาเมดอผู้เป็นมเหสีหลักของพระเจ้านันทบุเรงMaha Yazawin Vol. 3 2006: 37, 103
# จูเลียน เลนนอน
จูเลียน ชาลส์ จอห์น เลนนอน  เกิด 8 เมษายน ค.ศ. 1963 เป็นนักดนตรีและช่างภาพชาวอังกฤษ เป็นบุตรชายของจอห์น เลนนอน กับภรรยาคนแรก ซินเทีย เลนนอน และเป็นพี่ชายต่างแม่ของ ฌอน เลนนอน

ชื่อ จูเลียน นั้น ตั้งตามคุณย่า จูเลีย เลนนอน เขายังเป็นแรงบันดาลใจในการแต่งเพลงของวงเดอะบีเทิลส์ 3 เพลงคือ "Lucy in the Sky with Diamonds" (1967), "Hey Jude" (1968) และ "Good Night" (1968)

เลนนอนยังเป็นผู้อุทิศให้งานการกุศล โครงการที่โดดเด่นเช่น มูลนิธิ White Feather Foundation และองค์การ  Whale Dreamers Organization โครงการที่ให้ความรู้ด้านสายพันธุ์และสุขภาพและความเป็นอยู่ของสัตว์ในโลกใบนี้
# เหลืองชัชวาล
เหลืองชัชวาล  หรือ เล็บวิฬาร์ เป็นไม้ประดับในวงศ์แคหางค่าง มีถิ่นกำเนิดในทวีปอเมริกากลางถึงอเมริกาใต้ ลักษณะเป็นไม้เถาอายุหลายปี ยาวได้ถึง 15 เมตร ใบเป็นใบประกอบมีใบย่อย 3 ใบ ใบปลายเปลี่ยนรูปเป็นมือเกาะแยก 3 แฉก ยาว 0.5-1 เซนติเมตร ใบย่อยรูปรี มี 2 ขนาด ใบเล็กยาว 1.5-3 เซนติเมตร ใบใหญ่ยาว 4-8 เซนติเมตร ปลายใบแหลม โคนรูปลิ่มกว้างหรือเว้าตื้น ๆ ดอกออกเป็นช่อกระจุกสั้น ๆ ตามซอกใบ มีหนึ่งหรือหลายดอก ช่อดอกยาว 1-3 เซนติเมตร กลีบเลี้ยงรูปถ้วย ยาว 5-6 มิลลิเมตร ปลายจักมน 2 แฉก ดอกรูปแตรสีเหลือง มีเส้นกลางกลีบและด้านข้างสีส้มเป็นแนวจรดโคนหลอดด้านใน กลีบบนมี 2 กลีบ ยาว 1.5-2 เซนติเมตร กลีบล่างมี 3 กลีบ ยาวกว่ากลีบบน เกสรเพศผู้มีทั้งสั้นและยาวอย่างละ 2 อัน ติดที่โคนหลอดกลีบดอกเหนือจุดคอด ยาว 1.5-2 เซนติเมตร ก้านเกสรเพศเมียยาวกว่าเกสรเพศผู้อันยาวเล็กน้อย รังไข่เกลี้ยง ผลแบนรูปแถบแบบแห้งแตก ยาว 25-100 เซนติเมตร ภายในมีเมล็ดบางสารานุกรมพืชในประเทศไทย (ฉบับย่อ), ราชันย์ ภู่มา และคณะ, หน้า 470, พ.ศ. 2559, โรงพิมพ์สำนักงานพระพุทธศาสนาแห่งชาติ กรุงเทพฯ
# โรงเรียนสาธิตมหาวิทยาลัยราชภัฏเลย
โรงเรียนสาธิตมหาวิทยาลัยราชภัฏเลย  ตั้งอยู่ในมหาวิทยาลัยราชภัฏเลย เป็นโรงเรียนสาธิต ประเภทสหศึกษา สังกัดกระทรวงการอุดมศึกษา วิทยาศาสตร์ วิจัยและนวัตกรรม (อว.) เปิดสอนในระดับปฐมวัย ประถมศึกษา ไปจนถึงมัธยมศึกษา

 ประวัติ 
โรงเรียนสาธิตมหาวิทยาลัยราชภัฏเลย เป็นหน่วยงานสังกัดคณะครุศาสตร์ ตั้งอยู่ที่ตำบลกุดป่อง อำเภอเมืองเลย จังหวัดเลย เป็นหน่วยงานหนึ่งของมหาวิทยาลัยราชภัฏเลยที่จัดตั้งขึ้นมาตั้งแต่ปีพุทธศักราช 2555 มีเป้าหมายหลักเพื่อเป็นแหล่งปฏิบัติการการฝึกประสบการณ์วิชาชีพครูให้กับนักศึกษาในหน่วยงานต่างๆของมหาวิทยาลัย โดยโรงเรียนเปิดสอนในระดับชั้นบริบาลเป็นครั้งแรกเมื่อปี พ.ศ. 2530โดยรับสมัครนักเรียนที่มีอายุตั้งแต่ 2 ปี ขึ้นไปเข้าเรียนในระดับบริบาล เปิดสอนระดับประถมศึกษาปีที่ 1 เป็นครั้งแรกเมื่อปี พ.ศ. 2547 และในปีการศึกษา 2552 โรงเรียนมีนักเรียนตั้งแต่ระดับชั้นบริบาล ถึงระดับ ชั้นประถมศึกษาปีที่ 6 เป็นปีแรก โรงเรียนได้รับการประเมินจากสำนักรับรองมาตรฐานการศึกษา (สมศ.) ผ่านการประเมินเมื่อปี พ.ศ. 2557 อยู่ในระดับดีมากทั้งระดับอนุบาลและประถมศึกษา

โรงเรียนมีการจัดการเรียนการสอนที่เป็นไปตามหลักพัฒนาการตามวัยของนักเรียน โดยคำนึงถึง การเตรียมความพร้อมให้กับนักเรียน อีกทั้งยังเน้นให้นักเรียนมีความกล้าแสดงออกในการทำกิจกรรมต่าง ๆ ตลอดจนมีทักษะในการใช้ชีวิตร่วมกับผู้อื่น นอกจากนี้โรงเรียนยังส่งเสริมให้นักเรียนได้ใช้กระบวนการทางความคิด ความคิดริเริ่มสร้างสรรค์ และมุ่งให้นักเรียนรักการค้นคว้าอันเป็นพื้นฐานในการเรียนรู้และพัฒนาตนเองต่อไปในอนาคต โรงเรียนมีสัดส่วนระหว่างครูกับจำนวนนักเรียนที่เหมาะสม และโรงเรียนได้จัดทำหลักสูตรที่สอดคล้องกับหลักสูตรของกระทรวงศึกษาธิการ ซึ่งหลักสูตรของโรงเรียนแบ่งตามระดับชั้นของนักเรียนหลักสูตรบริบาลและอนุบาลนั้นจัดทำขึ้นตาม หลักสูตรการศึกษาปฐมวัย พุทธศักราช 2560 ส่วนหลักสูตรของนักเรียนระดับชั้นประถมศึกษา จัดทำตามแนวหลักสูตรการศึกษาขั้นพื้นฐาน พุทธศักราช 2551 ในการวางแผนจัดทำหลักสูตรนี้ ได้รับความร่วมมือจากคณาจารย์คณะครุศาสตร์ ครูแต่ละระดับชั้น ครูพี่เลี้ยง รวมทั้งผู้ทรงคุณวุฒิ ด้านอื่น ๆ ที่มีความรู้ความสามารถและมีประสบการณ์มาทำการสอน และจัดกิจกรรมพัฒนานักเรียนด้วยความเอาใจใส่อย่างใกล้ชิด ด้วยความรัก ความอบอุ่น เพื่อให้นักเรียนเป็น คนดี คนเก่งและมีความสุข

 สัญลักษณ์ 

 ตราสัญลักษณ์ประจำโรงเรียน 
ตราของโรงเรียนสาธิตฯ เป็นตราของมหาวิทยาลัยราชภัฏเลย ที่พระบาทสมเด็จพระเจ้าอยู่หัวฯ ทรงพระกรุณาโปรดเกล้าฯ พระราชทานตราสัญลักษณ์ประจำมหาวิทยาลัยราชภัฏ ตามที่กระทรวงศึกษาธิการได้นำความกราบทูลพระกรุณาขอพระราชทาน เพื่อเป็นสิริมงคลแก่สถาบันราชภัฏ ตราสัญลักษณ์ที่ทรงพระกรุณาโปรดเกล้าฯ พระราชทาน คือ ตราพระราชลัญจกรในพระบาทสมเด็จพระมหาภูมิพลอดุลยเดชมหาราช บรมนาถบพิตร

 คำขวัญโรงเรียน 
สุขภาพดี มีวินัย ใฝ่เรียนรู้ เชิดชูคุณธรรม น้อมนำความเป็นไทย

 ปรัชญาโรงเรียน 
การเรียนดี  มีวินัย ใฝ่หาความรู้  คู่คุณธรรม  นำพาสู่การเรียนรู้ตลอดชีวิต

 แหล่งข้อมูลอื่น 
 โรงเรียนสาธิตมหาวิทยาลัยราชภัฏเลย
 มหาวิทยาลัยราชภัฏเลย
# ชเวซีนโก้น
พระนางชเวซีนโก้น (,) หรือ มี่นชเวโก้น Hmannan Vol. 3 2003: 88 เป็นพระอัครมเหสีของพระเจ้าบาเยงทเวแห่งแปร (ครองราชย์ราว ค.ศ. 1526–1532) พระนางเป็นเชื้อพระวงศ์อังวะและพระธิดาของมังกะยอชวาแห่งแปร (ดำรงพระยศราว ค.ศ. 1446–1482) อุปราชแห่งเมืองแปรHmannan Vol. 2 2003: 83 ใน ค.ศ. 1482 เมื่อพระเจ้าตะโดเมงสอแห่งแปร พระปิตุลา (อา) ของพระองค์เข้าครอบครองเมืองแปรและสถาปนาตนเองเป็นกษัตริย์Hmannan Vol. 2 2003: 113–114 พระเจ้าตะโดเมงเสอก็ได้สถาปนาซอเมียะเล่ พระมารดาของพระนาง เป็นพระอัครมเหสี ส่วนพระนางในภายหลังก็ได้อภิเษกกับพระเจ้าบาเยงทเว ซึ่งเป็นพระญาติชั้นที่ 1 และพระราชโอรสองค์ใหญ่ของพระเจ้าตะโดเมงสอ พระเจ้านรปติแห่งแปร พระราชโอรสองค์ใหญ่ของพระนาง ได้เป็นกษัตริย์แห่งแปรระหว่าง ค.ศ. 1532–1539Maha Yazawin Vol. 3 2006: 89

บรรพบุรุษ
พระองค์เป็นพระราชธิดาองค์สุดท้องจากพระราชโอรสธิดา 11 องค์แด่มังกะยอชวาแห่งแปรกับซอเมียะเล่Yazawin Thit Vol. 1 2012: 327 ตารางด้านล่างเป็นรายงานบรรพบุรุษจากพงศาวดารมหาราชวงศ์ ฉบับหอแก้วสำหรับพระราชบิดามารดา ดู (Hmannan Vol. 3 2003: 88) สำหรับบรรพบุรุษเพิ่มเติม ดู (Hmannan Vol. 2 2003: 82–84)

หมายเหตุ
# การเสียชีวิตของและบทยกย่องรอย รอตเบิร์ก
ในปี ค.ศ. 1956 โมเช ดายัน ซึ่งเป็นเสนาธิการทหารบกชาวอิสราเอล ได้ให้คำสรรเสริญแก่รอย รอตเบิร์ก ซึ่งเป็นเจ้าหน้าที่รักษาความปลอดภัยในคิบบุตซ์ที่ถูกฆ่าตายใกล้กับฉนวนกาซา โดยเรียกร้องให้อิสราเอลค้นหาวิญญาณของตนและสำรวจความคิดของชาติ คำสรรเสริญของดายันถือได้ว่าเป็นสุนทรพจน์ที่มีอิทธิพลมากที่สุดในประวัติศาสตร์ของอิสราเอล และมีความสำคัญในความทรงจำของกลุ่มชาวอิสราเอล ดุจเกตตีสเบิร์กแอดเดรสที่มีอยู่ในความทรงจำของชาวอเมริกัน

 ภูมิหลัง 
นาฮาล ออซ กลายเป็นคิบบุตซ์ในปี ค.ศ. 1953 และมักมีความขัดแย้งกับชาวอาหรับที่เดินข้ามเขตสงบศึกจากกาซา เพื่อเก็บเกี่ยวพืชผลและดำเนินการลักขโมย โดยช่วงสองสามเดือนก่อนหน้านี้มีความเงียบสงบในพรมแดนของอิสราเอลร่วมกับอียิปต์และกาซา แต่บานปลายขึ้นด้วยการยิงข้ามพรมแดนหลายครั้งในช่วงต้นเดือนเมษายน เมื่อวันที่ 4 เมษายน ทหารอิสราเอลสามคนถูกสังหารโดยกองกำลังอียิปต์ที่ชายแดนกาซา ฝ่ายอิสราเอลจึงตอบโต้ในวันรุ่งขึ้นโดยการโจมตีใจกลางกาซาซิตี ซึ่งได้สังหารพลเรือนชาวอียิปต์และปาเลสไตน์ 58 คน รวมทั้งทหารอียิปต์อีก 4 คน ส่วนฝ่ายอียิปต์ตอบโต้ด้วยการกลับมาโจมตีแบบเฟดายีนข้ามพรมแดน โดยสังหารชาวอิสราเอลไป 14 คนในช่วงวันที่ 11–17 เมษายน

รอย รอตเบิร์ก เกิดในเทลอาวีฟในปี ค.ศ. 1935 เขาทำหน้าที่เป็นเด็กส่งสารสำหรับกองกำลังป้องกันอิสราเอลในช่วงสงครามอาหรับ–อิสราเอล ค.ศ. 1948 หลังจากเรียนที่โรงเรียนเกษตรมิกเวห์อิสราเอล และโรงเรียนอาชีวะเชวาห์โมเฟต เขาได้เข้าเป็นทหารในกองกำลังป้องกันอิสราเอลและเข้าร่วมทหารราบ หลังจากจบหลักสูตรของทหารแล้ว เขาเข้ามาอยู่ที่เมืองนาฮาล ออซ ซึ่งเป็นครั้งแรกของการตั้งถิ่นฐานนาฮาล โดยเขาได้เป็นเจ้าหน้าที่รักษาความปลอดภัยของนาฮาล ออซ และมีส่วนเกี่ยวข้องอย่างสม่ำเสมอในการไล่จับผู้แทรกซึม บางครั้งมีการใช้กำลังถึงตาย รอตเบิร์กแต่งงานกับอมิรา กริกสัน และมีบุตรชายด้วยกันหนึ่งคนคือโบอาส ที่ยังเป็นเด็กทารกในช่วงเวลาที่เขาเสียชีวิต

เมื่อวันที่ 29 เมษายน ค.ศ. 1956 เขาถูกจับในการเตรียมซุ่มโจมตี ซึ่งแรงงานเก็บเกี่ยวชาวอาหรับได้เริ่มเก็บเกี่ยวข้าวสาลีในพื้นที่ของคิบบุตซ์ หลังจากที่รอตเบิร์กได้เห็นพวกเขา เขาได้ขี่ม้าไล่ตาม ขณะที่เขาเข้าใกล้ ได้มีคนอื่น ๆ โผล่ออกมาจากการซ่อนตัวเพื่อโจมตี เขาถูกยิงจนตกหลังม้า มีการตี และยิงอีกครั้ง แล้วศพของเขาก็ถูกลากเข้าสู่ฉนวนกาซา ซึ่งผู้ทำร้ายรอตเบิร์ก ได้แก่ ตำรวจชาวอียิปต์และชาวนาปาเลสไตน์ ศพของเขาถูกส่งกลับมาในช่วงบ่ายวันเดียวกัน โดยการแทรกแซงของสหประชาชาติ สภาพศพเสียหายแบบงอมพระราม

หกเดือนหลังจากที่เขาเสียชีวิต วิกฤตการณ์คลองสุเอซเริ่มต้นด้วยการบุกของอิสราเอลสู่ฉนวนกาซาและคาบสมุทรไซนาย หลังจากครอบครองฉนวนกาซา สองผู้ต้องสงสัยในคดีฆาตกรรมของรอตเบิร์ก สิบตำรวจเอกจามิล อวัด อัล-กาซิม อัล-วาดีห์ และชาวนาชื่อมาห์มูด โมฮัมเหม็ด ยูเซฟ อัล-มาซิอาร์ ได้ถูกจับกุมและถูกนำตัวมายังอิสราเอลเพื่อพิจารณาคดี ในเดือนมกราคมปี ค.ศ. 1959 พวกเขาถูกตัดสินว่าได้กระทำการฆาตกรรมรอตเบิร์กและถูกตัดสินจำคุกตลอดชีวิต โดยการอุทธรณ์ต่อศาลฎีกาแห่งประเทศอิสราเอลได้รับการปฏิเสธในเดือนพฤษภาคม ค.ศ. 1960 http://jpress.org.il/Olive/APA/NLI_Heb/SharedView.Article.aspx?parm=%2FHJYmaMuW0OIYAMoUfYvr1QGYWbJBm8bXNIlf0THcM6rJ9v8Dg5BB%2FqBPEuEh3YSYw%3D%3D&mode=image&href=MAR%2f1959%2f01%2f06&page=4&rtl=truehttp://jpress.org.il/Olive/APA/NLI_Heb/SharedView.Article.aspx?parm=C2wkgkt6BMUdKsxrJxfFi5o11NF9NNhFdCzb%2Bcoodp8IsnzWRZtVpMG2b5NpYK7ZYw%3D%3D&mode=image&href=MAR%2f1960%2f05%2f19&page=1&rtl=true

 คำสรรเสริญ
# อุทกภัยในรัฐเกรละ พ.ศ. 2561
thumb|right|สภาพน้ำท่วมในรัฐเกรละ

ในช่วงปลายเดือนกรกฎาคม พ.ศ. 2561 เหตุน้ำท่วมรุนแรงได้ส่งผลกระทบต่อรัฐเกรละ ประเทศอินเดีย เนื่องมาจากปริมาณฝนที่ตกหนักผิดปกติในฤดูมรสุม นับเป็นอุทกภัยครั้งที่เลวร้ายที่สุดของรัฐในรอบเกือบหนึ่งศตวรรษ โดยส่งผลให้มีผู้เสียชีวิต 373 คน ภายในเวลา 2 สัปดาห์ ในขณะที่ผู้คนอย่างน้อย 280,679 คน ต้องอพยพหลบภัย ส่วนใหญ่มาจาก Chengannur, Pandanad, Aranmula, Aluva, Chalakudy, Kuttanad และ Pandalam เขตทั้งหมด 14 เขตของรัฐเกรละได้รับการเตือนภัยในระดับสูง

เพื่อเร่งระบายน้ำ ทางการรัฐเกรละได้สั่งเปิดเขื่อน 35 เขื่อน (จากทั้งหมด 42 เขื่อนภายในรัฐ) เป็นครั้งแรกในประวัติศาสตร์ และสั่งเปิดประตูระบายน้ำล้นทั้งหมด 5 บานของเขื่อนอิฑุกกิเป็นครั้งแรกในรอบ 26 ปี ฝนที่ตกหนักในเขตวยนาฑและอิฑุกกิได้ก่อให้เกิดดินถล่มซึ่งทำให้พื้นที่เนินเขาหลายแห่งถูกตัดขาดจากโลกภายนอก
# มหาเทวีแห่งตองอู
มหาเทวีแห่งตองอู (,) พระมเหสีของ พระเจ้าเมงจีโย ปฐมกษัตริย์แห่ง ราชวงศ์ตองอู พระนางเป็นที่รู้จักในพระนาม วดีมิบะยา  ในวันที่ 11 เมษายน ค.ศ. 1511 พระเจ้าเมงจีโยได้ประกอบพระราชพิธีบรมราชาภิเษก พระองค์ได้พระราชทานพระอิสริยยศมหาเทวีแก่พระนาง พระนางไม่มีพระโอรส-ธิดา
# ซินพยูชินเมดอ
พระนางซินพยูชินเมดอ (, ; รู้จักในพระนาม ซินพยูชินเม  , แปลว่า "นางพญาช้างเผือก", ประมาณ คริสต์ทศวรรษ 1550 – 1601/02) พระอัครมเหสีของพระเจ้านรธาเมงสอแห่งล้านนา จาก ค.ศ. 1579 ถึง 1601/02 พระนางเป็นพระราชมารดาของกษัตริย์ถึง 3 พระองค์ของล้านนาคือ พระทุลอง , พระช้อย  และพระชัยทิพ 

 พระชนมชีพช่วงต้น 
พระนางซินพยูชินเมดอเป็นพระราชธิดาพระองค์ใหญ่ของ ตะโดธรรมราชาที่ 2 อุปราชแห่งเมืองแปรและพระอัครมเหสี สาลินมิบะยา พระนางสันนิษฐานว่าประสูติประมาณ ค.ศ. 1552 ทางฝั่งพระมารดาของพระนางสืบเชื้อสายมาจากเชื้อพระวงศ์ อังวะ และ แปร ทางฝั่งพระบิดาของพระนาง พระนางเป็นพระราชนัดดาของ พระเจ้าบุเรงนอง พระนางมีพระขนิษฐาร่วมพระมารดา มินตะยาเมดอ มีพระอนุชาและพระขนิษฐาต่างพระมารดาอีก 8 พระองค์Maha Yazawin Vol. 3 2006: 89

 หมายเหตุ
# ซอเญ่นอู้
ซอเญ่นอู้  เป็นพระราชมารดาของพระเจ้าอลองพญา ปฐมกษัตริย์แห่งราชวงศ์โก้นบองของพม่า พระนางได้รับพระราชทานพระอิสริยยศมหาเทวีเมื่อพระโอรสองค์ที่ 2 ได้ขึ้นเป็นกษัตริย์Letwe Nawrahta 1961: 13
# เฟาคา 1602 เลโอพาร์ท
รถถังเบา เฟาคา 1602 เลโอพาร์ท เป็นภาพวาดต้นแบบของยานพาหนะลาดตระเวนของเยอรมนีที่ถูกออกแบบตั้งแต่ปลายปี ค.ศ. 1941 จนถึงเดือนมกราคม ค.ศ. 1943 ด้วยมีกำหนดการผลิตเป็นลำดับจากเดือนเมษายน ค.ศ. 1943 แต่โครงการนี้กลับถูกปล่อยละเลยก่อนต้นแบบแรกจะเสร็จสมบูรณ์ในเดือนมกราคมของปีเดียวกันนั้น เหตุผลคือมันไม่เป็นไปตามความต้องการสำหรับยานพาหนะ ค.ศ. 1944
# มินตะยาเมดอ
พระนางมินตะยาเมดอ (,) เป็นพระมเหสีของพระเจ้านันทบุเรงแห่งราชวงศ์ตองอูของพม่าจาก ค.ศ. 1581 ถึง 1599 พระเจ้านันทบุเรงเป็นพระญาติชั้นที่ 1 ของพระนางMaha Yazawin Vol. 3 2006: 103 พระนางกับพระราชสวามีไม่มีพระราชโอรสธิดา

หลังจากพระเจ้านันทบุเรงสูญเสียพระราชอำนาจใน ค.ศ. 1599 พระนางถูกกวาดต้อนไปอยู่ ตองอู นานนับ 10 ปีจนถึง ค.ศ. 1610 ในวันที่  พระเจ้าอะเนาะเพะลูนสามารถพิชิตนะฉิ่นเหน่าง์ กษัตริย์ผู้สถาปนาตนแห่งตองอู ได้มีพระบัญชาให้พระมเหสีมีนทเวแห่งตองอูและพระนางนัตชินเมดอ รวมถึงพระนางมินตะยาเมดอกลับอังวะ พร้อมคืนสถานะเดิมของแต่ละองค์(Maha Yazawin Vol. 3 2006: 141): วันจันทร์ แรม 3 ค่ำ เดือน Tawthalin 972 ME = วันเสาร์ ที่ 4 กันยายน ค.ศ. 1610 NS

 บรรพบุรุษ 
จากฝั่งพระมารดาของพระนาง พระนางสืบสายเชื้อพระวงศ์จากอังวะและแปรMaha Yazawin Vol. 3 2006: 89 พระนางเป็นพระธิดาพระองค์เล็กของตะโดธรรมราชาที่ 2 อุปราชแห่งเมืองแปรและเป็นพระราชนัดดาของพระเจ้าบุเรงนอง

หมายเหตุ
# แมดิสัน
แมดิสัน  เป็นเมืองหลวงของรัฐวิสคอนซิน ในสหรัฐ และเป็นเมืองศูนย์กลางของเดนเคาน์ตี จากข้อมูล 1 กรกฎาคม ค.ศ. 2017 แมดิสันมีประชากร 255,214 คน เป็นเมืองใหญ่เป็นอันดับ 2 ของรัฐวิสคอนซิน เป็นรองมิลวอกี และเป็นเมืองใหญ่เป็นอันดับ 82 ของสหรัฐ 

เมืองก่อตั้งในปี ค.ศ. 1829 บนคอคอดระหว่างทะเลสาบโมโนนาและทะเลสาบเมนโดตา ชื่อแมดิสันตั้งชื่อตามเมืองหลวงของวิสคอนซินเทร์ริทอรีในปี 1836 แล้วจึงเป็นเมืองหลวงของรัฐวิสคอนซิน เมื่อได้เข้าสู่สหภาพในปี 1848 ในปีเดียวกันนี้ ได้มีการก่อตั้งมหาวิทยาลัยวิสคอนซินในแมดิสันและรัฐบาลแห่งชาติ เมืองเป็นที่รู้จักเรื่อง ทะเลสาบ ร้านอาหาร เครือข่ายสวนสาธารณะและเส้นทางจักรยาน ซึ่งระบบสวนหลายสวนออกแบบโดยภูมิสถาปนิก จอห์น โนเลน
# มี่นโญซาน
มี่นโญซาน  เป็นพระราชบิดาของพระเจ้าอลองพญา ปฐมกษัตริย์แห่งราชวงศ์โก้นบองของพม่า พระองค์เป็นนายบ้านมุกโชโบที่สืบเชื้อสายจากตระกูลที่ปกครองหุบเขามู่มาตั้งแต่คริสต์ศตวรรษที่ 15 พระองค์ได้รับพระอิสริยยศ สิริมหาธัมมราชา หลังจากพระโอรสขึ้นเป็นกษัตริย์
# เพียร์
เพียร์ (; Lakota: čhúŋkaške, "ป้อมปราการ") เป็นเมืองหลวงของรัฐเซาท์ดาโคตา สหรัฐ และเป็นเคาน์ตีซีตของฮิวส์เคาน์ตี มีประชากร 13,646 คน จากการสำรวจประชากรปี ค.ศ. 2010 เป็นเมืองหลวงที่มีประชากรน้อยที่สุดอันดับ 2 ของสหรัฐ โดยเมืองที่น้อยที่สุดคือ มอนต์พีเลียร์ ในรัฐเวอร์มอนต์ และเป็นเมืองมีประชากรเป็นอันดับ 8 ของรัฐเซาท์ดาโคตา

เมืองก่อตั้งในปี 1880 ทางฝั่งตะวันออกของแม่น้ำมิสซูรีตรงข้ามกับป้อมเพียร์ เมืองเพียร์ได้เป็นเมืองหลวงรัฐเซาท์ดาโคตาเมื่อวันที่ 2 พฤศจิกายน ค.ศ. 1889 ซึ่งท้าชิงกับฮูรอน และชนะไปด้วยสถานที่ตั้งซึ่งมีสภาพภูมิศาสตร์ที่อยู่กลางรัฐ
# สรุปเหรียญเอเชียนเกมส์ 1966
สรุปเหรียญเอเชียนเกมส์ 1966  เป็นรายการการแข่งขันกีฬาของสภาโอลิมปิกแห่งเอเชีย โดยการจัดอันดับตามจำนวนเหรียญที่ได้รับระหว่างเอเชียนเกมส์ 1966 ในกรุงเทพมหานคร ประเทศไทย ตั้งแต่วันที่ 9 สิงหาคม ถึง 20 สิงหาคม พ.ศ. 2509

ตารางสรุปเหรียญรางวัล
# เล่จู้นมิบะย่า
เล่จู้นมิบะย่า  เป็นพระอัครชายาของมังฆ้องที่ 2 แห่งตองอู (ครองราชย์ราว ค.ศ. 1549–1550, ค.ศ. 1555–1584) เมงเยสีหตูที่ 2 แห่งตองอู และนะฉิ่นเหน่าง์ ผู้สถาปนาพระองค์เป็นกษัตริย์แห่งตองอู เป็นพระโอรสและพระนัดดาของพระนาง

พระนางประสูติในราชวงศ์แปร (ซึ่งสืบทอดมาจากราชวงศ์อังวะ) โดยพระเจ้านรปติแห่งแปรให้พระองค์อภิเษกสมรสกับพระเจ้าตะเบ็งชะเวตี้แห่งราชวงศ์ตองอู ในคริสต์ทศวรรษ 1530 โดยขณะอยู่ที่ตองอู พระองค์เป็นมเหสีรองที่ประทับอยู่ในบ้านที่อยู่ใน สวนเล่จู้น ภายหลังได้รับพระนาม เล่จู้นมิบะย่า 

พระนางให้กำเนิดโอรสธิดาแด่พระเจ้ามังฆ้องที่ 2 ถึง 5 พระองค์ โดยเมงเยสีหตูที่ 2 พระราชโอรสองค์โต อภิเษกสมรสกับพระนางเมงเกงสอ พระราชธิดาในพระเจ้าบุเรงนองกับพระนางจันทาเทวีMaha Yazawin Vol. 3 2006: 118 พระราชธิดาทั้งสามพระองค์อภิเษกสมรสกับพระเจ้านันทบุเรงใน ค.ศ. 1582Maha Yazawin Vol. 3 2006: 77–78

 พงศาวลี 
ตารางพงศาวลีด้านล่างมาจากรายงานในพงศาวดาร มหาราชวงศ์ ฉบับหอแก้ว ซึ่งอ้างอิงถึงจารึกร่วมสมัยSee (Hmannan Vol. 3 2003: 80) for the names of her maternal grandparents. See (Hmannan Vol. 2 2003: 82–84) for further ancestors.

หมายเหตุ
# ปวอตสก์
ปวอตสก์ (, การออกเสียง) เป็นเมืองที่ตั้งอยู่บนแม่น้ำวิสวาในตอนกลางของโปแลนด์ ตั้งอยู่ในจังหวัดมาซอฟแชตั้งแต่ ค.ศ. 1999 (ในอดีตตั้งอยู่ในจังหวัดปวอตสก์) ข้อมูลในวันที่ 30 มิถุนายน ค.ศ. 2009 พบว่าเมืองมีประชากรทั้งหมด 126,675 คน(Statut Miasta Płocka) Załącznik do Uchwały Nr 302/XXI/08 Rady Miasta Płocka z dnia 26 lutego 2008 roku (Dz. Urz. Woj. Mazowieckiego z 2008 r. Nr 91, poz. 3271)

ปวอตสก์ในปัจจุบันเป็นเมืองหลักของเทศมณฑลในทางตะวันตกของจังหวัดมาซอฟแช ตั้งแต่ ค.ศ. 1079–1138 เมืองนี้ได้เป็นเมืองหลวงเมืองแรกของราชอาณาจักรโปแลนด์ และปัจจุบันเป็นศูนย์รวมของวัฒนธรรม วิชาการ วิทยาศาสตร์ การปกครอง และการขนส่งของทางเหนือและตะวันตกของจังหวัดมาซอฟแชPłock : Local History , Virtual Shtetl website, accessed 28 October 2013
# มัคส์ ไมเออร์
มัคซีมีลีอาน ไมเออร์ (เกิดวันที่ 18 กันยายน ค.ศ. 1995) เป็นนักฟุตบอลชาวเยอรมัน ปัจจุบันเล่นในตำแหน่งกองกลาง
# แอนะไฮม์
แอนะไฮม์  เป็นนครในออเรนจ์เคาน์ตี รัฐแคลิฟอร์เนีย เป็นส่วนหนึ่งของมหานครลอสแอนเจลิส จากข้อมูลสำมะโนประชากรปี 2010 นครมีประชากร 336,265 คน เป็นนครที่มีประชากรมากที่สุดในออเรนจ์เคาน์ตี และเป็นอันดับ 10 ในรัฐแคลิฟอร์เนีย แอนะไฮม์ยังมีพื้นที่เป็นอันดับ 2 ของออเรนจ์เคาน์ตี เป็นรองเออร์ไวน์ นครยังเป็นที่รู้จักเรื่องสวนสนุก ศูนย์ประชุม และทีมกีฬาทีมใหญ่ 2 ทีมคือทีมไอซ์ฮอกกี แอนะไฮม์ ดักส์ และทีมเบสบอล ลอสแอนเจลิส แองเจิลส์

แอนะไฮม์ก่อตั้งโดยครอบครัวชาวเยอรมัน 50 ครอบครัวในปี ค.ศ. 1857 และได้รับสถานะเป็นนครเป็นเมืองที่ 2 ในลอสแอนเจลิสเคาน์ตี เมื่อ 18 มีนาคม ค.ศ.1876 ซึ่งต่อมาออเรนจ์เคาน์ตีได้แยกออกจากลอสแอตเจลิสเคาน์ตีในปี 1889 แอนะไฮม์ยังคงเป็นสังคมกสิกรรมที่ใหญ่ จนกระทั่งดิสนีย์แลนด์เปิดในปี 1955 ทำให้มีการก่อสร้างโรงแรมขึ้นหลายแห่งบริเวณนี้ และต่อมาก็มีเขตที่พักอาศัยตามมา เมืองยังพัฒนาเป็นศูนย์กลางอุตสาหกรรม ผลิตเครื่องใช้อิเลกทรอนิกส์ ชิ้นส่วนเครื่องบิน และผลไม้กระป๋อง
# เดนิส โซโคลอฟ
เดนิส วิคโตโรวิช โซโคลอฟ  (เกิด 19 มีนาคม 1983 ที่อีร์คุตสค์) เป็นนักกีฬายิงปืนชาวรัสเซีย เขาเข้าแข่งขันยิงปืนไรเฟิลขนาด 50 ม. 3 ตำแหน่งในโอลิมปิกฤดูร้อน 2012 ซึ่งเขาอยู่ในอันดับที่ 18
 สถิติ 
 สถิติโลกปัจจุบันที่บันทึกในปืนยาวอัดลม 10 เมตร ชาย
 อ้างอิง
# สิริมหาจันทาเทวีแห่งตองอู
พระนางสิริมหาจันทาเทวี (,) เป็นพระมเหสีของพระเจ้าเมงจีโย ปฐมกษัตริย์แห่งราชวงศ์ตองอูSein Lwin Lay 2006: 89

พระประวัติ
พระนางสิริมหาจันทาเทวีสืบเชื้อสายมาจากเชื้อพระวงศ์แห่งอังวะทั้งสองฝั่งHmannan Vol. 2 2003: 83, 100

พระนางมีพระนามเดิมว่า มีนลาตุ (,) พระนางประสูติที่ซะลี่น ซึ่งขณะนั้นพระบิดาของพระนาง ตะโดธรรมราชา เป็นอุปราชและปกครองสิบเมืองในพม่าตอนกลาง (ปัจจุบันคือ ภาคมะกเว) ใน ค.ศ. 1483 พระบิดาของพระนางได้ก่อกบฏต่อพระเชษฐา พระเจ้ามังฆ้องที่ 2 ตั้งแต่ ค.ศ. 1481 แต่ไม่สำเร็จและสิ้นพระชนม์ พระปิตุลาของพระนางได้ส่งพระราชนัดดาไปยังอังวะ พระนางสิริมหาจันทาเทวีมีพระพี่นาง Min Shwe Kyu และพระขนิษฐา ซินทเวHmannan Vol. 2 2003: 113–115

ชีวิตของพระนางในอังวะสิ้นสุดลงหนึ่งปีหลังจากพระเจ้ามังฆ้องที่ 2 เสด็จสวรรคตในเดือนเมษายน ค.ศ. 1501 กษัตริย์องค์ใหม่และพระญาติชั้นที่ 1 ของพระนาง พระเจ้าชเวนันจอชินได้ส่งพระนางไปยังตองอู เมื่อ ค.ศ. 1502 เพื่ออภิเษกสมรสแบบรัฐกับรัฐกับ พระเจ้าเมงจีโย อุปราชแห่งตองอูHmannan Vol. 2 2003: 121 ซึ่งที่ตองอูพระนางเป็นพระชายาขั้น 2 และวันที่ 16 ตุลาคม ค.ศ. 1510 พระจ้าเมงจีโยได้ประกาศเอกราชจากอังวะ ในวันที่ 11 เมษายน ค.ศ. 1511(Sein Lwin Lay 2006: 79): ขึ้น 15 ค่ำ เดือนกะโซน 873 ME = 11 เมษายน ค.ศ. 1511 พระเจ้าเมงจีโยได้ประกอบพระราชพิธีบรมราชาภิเษก ซึ่งพระองค์ได้พระราชทานพระอิสริยยศแก่พระนางมีนลาตุเป็น สิริมหาจันทาเทวีSein Lwin Lay 2006: 81 พระนางไม่มีพระโอรส-ธิดาHmannan Vol. 2 2003: 180
# มังฆ้องที่ 1 แห่งตองอู
มังฆ้องที่ 1 แห่งตองอู  อุปราชแห่งเมืองตองอูจาก ค.ศ. 1446 ถึง 1451 พระองค์ขึ้นสืบบัลลังก์ตองอูหลังการสวรรคตอย่างกะทันหันของพระราชบิดา พระองค์ถูกปลงพระชนม์โดยขุนนางของพระญาติชั้นที่ 1 มังกะยอดินSein Lwin Lay 2006: 32–33 ซึ่งพงศาวดารพม่าทุกฉบับเริ่มตั้งแต่ มหาราชวงศ์ กล่าวถึงตัวตนของมังฆ้องที่ 1 ว่าเป็นบรรพบุรุษของพระเจ้าบุเรงนองแห่งราชวงศ์ตองอูThaw Kaung 2010: 118–119

มังฆ้องที่ 2 และ มังฆ้องที่ 1 ทั้งสองอาจเป็นตองอูมี่นคองหนึ่งในนะหลวง 37 ตนของพม่าHla Thamein, Nat No. 35: Shin Mingaung of Taungoo อย่างไรก็ตาม มังฆ้องที่ 2 สิ้นพระชนม์จากเหตุตามธรรมชาติ ไม่เหมือนกับ มังฆ้องที่ 1 ซึ่งสิ้นพระชนม์จากเหตุฆาตกรรมที่รุนแรง ถูกฟันซ้ำแล้วซ้ำเล่าด้วยดาบจนสิ้นพระชนม์ การเสียชีวิตจากเหตุฆาตกรรมที่รุนแรง เป็นข้อสำคัญของการถูกจัดเป็น นะ ซึ่งนะตนดังกล่าวจึงน่าจะอ้างอิงถึง มังฆ้องที่ 1
# สโมสรฟุตบอลกิฟุ
สโมสรฟุตบอลกิฟุ หรือ เอฟซี กิฟุ  เป็นสโมสรฟุตบอลญี่ปุ่น ปัจจุบันลงเล่นในเจ3 ลีก ซึ่งเป็นลีกระดับที่สองของญี่ปุ่น

สโมสรก่อตั้งในปี ค.ศ. 2001 และได้เลื่อนชั้นสู่เจแปนฟุตบอลลีกเมื่อปี ค.ศ. 2007 หลังจากที่เอาชนะฮอนดะล็อคในนัดเพลย์ออฟเพื่อเลื่อนชั้น ต่อมาในฤดูกาล 2007 สโมสรจบอันดับที่ 3 ทำให้ได้เลื่อนชั้นสู่เจลีก ดิวิชัน 2 และเมื่อวันที่ 3 ธันวาคม ค.ศ. 2007 เจลีกได้อนุมัติในกิฟุสามารถเข้าร่วมการแข่งขันในฤดูกาล 2008 ได้ แต่ในฤดูกาล 2012 กิฟุจบอันดับที่ 21 ทำให้ตกชั้นสู่เจแปนฟุตบอลลีก